
ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

Κύρωση οργανισμού του, υπέρ του Πανεπιστημίου Ιωαννίνων, κε¬ 
φαλαίου αυτοτελούς διαχείρισης με την επωνυμία «Κληροδό¬ 
τημα Πέτρου Αχιλ. Κόκκορου». 1 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση και συμπλήρωση διατάξεων της νομοθεσίας για τα 


Μετοχικά Ταμεία Στρατού και Ναυτικού . 2 

Αύξηση εξόδων κηδεία των δημόσιων υπαλλήλων και στρατιωτι¬ 
κών. 3 

Σύσταση Διοικητικού Τομέα Αλιείας και θέσης Ειδικού Γραμματέα 
στο Υπουργείο Γεωργίας. 4 

Διατήρηση πρόσθετων τυπικών προσόντων διορισμού ή πρόσληψης 
προσωπικού διαφόρων κλάδων του Υπουργείου Υγείας, Πρό¬ 
νοιας και Κοινωνικών Ασφαλίσεων. 5 


Αντιστοιχία οργανικών μονάδων διαφορετικής ονομασίας Ιδρυμά¬ 
των Κοιν. Πρόνοιας, εποπτευομένων από το Υπ. Υγείας, Πρό¬ 
νοιας και Κοιν. Ασφαλίσεων Διευθύνσεις, Τμήματα και αυτοτελή 
Γ ραφεία και καθορισμός Κλάδων, των οποίων οι υπάλληλοι κρί- 
νονται για την κατάληψη θέσεων προϊσταμένων των μονάδων 


αυτών.; . 6 

Τροποποίηση της Φ. 200/Γ2β/οικ. 6249/87 απόφασης «Καθορι¬ 
σμός προϋποθέσεων και διαδικασία χορήγησης άδειας ίδρυσης 
και άδειας λειτουργίας Παιδικής Εξοχής».. 7 

Πρακτική άσκηση σπουδαστών Τ.Ε.Ι. στο επάγγελμα. 8 

Αποζημίωση Προέδρου και Μελών Δ.Σ. του Ο.Π.Α.Π. 9 

Συμπλήρωση της 45618/82 κοινής απόφασης των Υπουργών Με¬ 
ταφορών και Επικοινωνιών και Δημόσιας Τάξης.10 

Καθορισμός αριθμού βυτιοφόρων αυτοκινήτων ιδιωτικής χρήσης 
που πρέπει να διαθέτουν οι εταιρείες εμπορίας πετρελαιοειδών 
. και ρύθμιση σχετικών θεμάτων...11 

Συμπλήρωση της 42505/842/23.12.87 απόφασης «Καθορισμός 
χρηματικών ποσών προστίμων Κώδικα Οδικής Κυκλοφορίας 
Κ.Ο.Κ.».; 12 

Καθιέρωση μηνιαίας κάρτας απεριόριστων διαδρομών στις γραμμές 
του ΟΑΣΘ..13 

Επιβολή τέλους χρήσης λιμένα υπέρ του Λιμενικού Ταμείου ΕΡ- 
ΜΙΟΝΙΔΑΣ.14 


ΔΙΑΤΑΓΜΑΤΑ 

-- (1) 

Κύρωση οργανισμού τόυ, υπέρ του Πανεπιστημίου Ιωαννίνων, κεφα¬ 
λαίου αυτοτελούς διαχείρισης με την επωνυμία «Κληροδότημα Πέτρου 
Αχιλ. Κόκκορου». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθμ. 15650/7.10.84 δημόσια διαθήκη του Πέτρου Αχιλ- 
λέα Κόκκορου, που συντάχθηκε ενώπιον του συμβολαιογράφου Ιωαννί¬ 
νων Σπυρίδωνος Αποστ. Συγκούνα και δημοσιεύθηκε με το αριθ. 128/ 
24.6.1981 πρακτικό του Μον. Πρωτοδικείου Ιωαννίνων, με την οποία 
αφέθηκαν στο Πανεπιστήμιο Ιωαννίνων περιουσιακά στοιχεία, ώς κεφά¬ 
λαιο αυτοτελούς διαχείρισης, για τη χορήγηση υποτροφιών. 

2. Τις διατάξεις του άρθρου 96 παρ. 1 του Α.Ν. 2039/39, σύμφωνα 
με τις οποίες οι περιουσίες που διαθέτονται με κληρονομιές, κληροδοσίες 
ή δωρεές σε υφιστάμενα ιδρύματα κ.λ.π. νομικά πρόσωπα, για την εκτέ¬ 
λεση ειδικού κοινωφελούς σκοπού, χωρίς να καθορίζεται ειδικότερος 
τρόπος διοίκησής τους, αποτελούν γι’ αυτά κεφάλαια αυτοτελούς δια¬ 
χείρισης ξεχωριστά από τη λοιπή περιουσία τους και είναι δυνατό με 
Προεδρικό Διάταγμα να καθορίζονται οι λεπτομέρειες του τρόπου εκτέ¬ 
λεσης του κοινωφελούς σκοπού για τον οποίο αφήνονται. 

3. Την από 20.10.1987 γνωμοδότηση του Συμβουλίου εθνικών 
Κληροδοτημάτων. 

4. Την αριθ. Υ.1362Α/5.10.1987 απόφαση του Πρωθυπουργού, 
με την οποία ανατέθηκαν αρμοδιότητες στον Αναπληρωτή Υπουργό Οι¬ 
κονομικών (ΦΕΚ 535/Β/5.10.1987), με πρόταση του Υπουργού 
Εθνικής Παιδείας και Θρησκευμάτων και του Αναπληρωτή Υπουργού 
Οικονομικών, αποφασίζουμε: 

Άρθρο μόνο. 

1. κυρώνουμε τον οργανισμό καθορισμού λεπτομερειών του τρόπου 
εκτέλεσης του κοινωφελούς σκοπού του, υπέρ του Πανεπιστημίου Ιωαν¬ 
νίνων, κεφαλαίου αυτοτελούς διαχείρισης με την επωνυμία «Κληροδό¬ 
τημα Πέτρου Αχιλλέα Κόκκορου», που συστήθηκε από τον Πέτρο Αχιλ- 
λέα Κόκκορο με την αριθ. ,15650/7.10.74 δημόσια διαθήκη του, η 
οποία συντάχθηκε ενώπιον του συμβολαιογράφου Ιωαννίνων Σπύρου 
Συγκούνα και δημοσιεύθηκε με το αριθ. 128/24.6.1981 πρακτικό του 
μον. Πρωτοδικείου Ιωαννίνων. Το κεφάλαιο τούτο αυτοτελούς διαχείρι¬ 
σης, υπάγεται στην εποπτεία και τον έλεγχο των Υπουργών Εθνικής 
Παιδείας και Θρησκευμάτων και Οικονομικών και διέπεται από τις δια¬ 
τάξεις της παραπάνω συστατικής του πράξης, του παρακάτω οργανι¬ 
σμού, του Α.Ν. 2039/39 και των διαταγμάτων που εκδόθηκαν ή θα 
εκδοθούν, σε εκτέλεση του νόμου τούτου. 

2. Ο οργανισμός αυτός αποτελείται από οκτώ (8) άρθρα και καταχω¬ 
ρίζεται παρακάτω: 

Οργανισμός καθορισμού λεπτομερειών του τρόπου εκτέλεσης του κοι¬ 
νωφελούς σκοπού του. υπέρ του πανεπιστημίου Ιωαννίνων, κεφαλαίου 
αυτοτελούς διαχείρισης με την επωνυμία «Κληροδότημα Πέτρου Αχιλ- 
λέα Κόκκορου». 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 1. 

Νομική Μορφή - Περιουσία. 

1. Η περιουσία που άφησε ο Πέτρος Αχιλ. Κόκκορος με την αριθ. 
15650/7.10.1974 δημόσια διαθήκη του συμβολαιογράφου Ιωανυί- 
νων Σπυρίδωνος Αποστόλου Συγκούνα, που δημοσιεύθηκε με το αριθ. 
128/1981 πρακτικό του Μονομελούς Πρωτοδικείου Ιωαννίνων, απο¬ 
τελεί για το Πανεπιστήμιο Ιωαννίνων κεφάλαιο αυτοτελούς διαχείρισης, 
με την επωνυμία «Κληροδότημα Πέτρου Αχιλ. Κόκκορου, που είναι 
χωριστή από την υπόλοιπη περιουσία του και διέπεται από τις διατάξεις 
της παραπάνω συστατικής πράξης, του παρόντος οργανισμού, του Α.Ν. 
2039/39, όπως κάθε φορά ισχύει ο νόμος αυτός και των διαταγμάτων 
που εκδόθηκαν ή θα εκδοθούν σε εκτέλεση του νόμου τούτου. 

2. Η περιουσία αυτή αποτελείται από: 

α) Δύο (2) διαμερίσματα πολυκατοικίας της οδού Δωδώνης αριθμός 
103, στα Ιωάννινα. 

β) Ένα (1) διαμέρισμα πολυκατοικίας, της οδού αγγελάκη αριθμός 3 
και Δεσπερέ, στη Θεσσαλονίκη. 

Άρθρο 2. 

Σκοπός. 

Σκοπός του κληροδοτήματος αυτού είναι η χορήγηση υποτροφιών σε 
φοιτητές του Πανεπιστημίου Ιωαννίνων, που διακρίνονται στην επίδοση* 
κατά τις σπουδές τους και στο Ελληνοπρεπές ήθος, σύμφωνα με την 
κρίση της Σχολής στην οποία ανήκει ο προτεινόμενος φοιτητής, για τη 
συμπλήρωση της επιστημονικής του μόρφωσης με ειδικές μεταπτυχια¬ 
κές σπουδές στο εξωτερικό σε κατάλληλο αναγνωρισμένο επιστημονικό 
περιβάλλον, το οποίο υποδεικνύεται από τη σχολή σε συνεννόηση με τον 
υπότροφο. , 

Άρθρο 3. 

Εκτέλεση σκοπού. 

1. Η εκτέλεση του σκοπού του κληροδοτήματος ανατίθεται στο Πρυ- 
τανικό Συμβούλιο του Πανεπιστημίου Ιωαννίνων, το οποίο διευκολύνε¬ 
ται στο έργο της διοίκησης και διαχείρισης από ειδική επιτροπή που ορί¬ 
ζεται από αυτό. Η επιτροπή αυτή ασκεί τα καθήκοντά της αφού προη¬ 
γουμένως ακούσει τη γνώμη των προεδρείων των φοιτητικών συλλό¬ 
γων του Πανεπιστημίου Ιωαννίνων. Χρέη Γραμματέα της Επιτροπής 
εκτελεΐ ο διευθύνων την αρμόδια υπηρεσία κληροδοτημάτων του Πανε¬ 
πιστημίου. 

2. Η παραπάνω οριζομένη από το Πρυτανικό Συμβούλιο Επιτροπή 
εισηγείται σ" αυτό, για όλα τα θέματα που αφορούν το κληροδότημα, οι 
δε εισηγήσεις της που υπόκεινται στην έγκριση του Πρυτανικού Συμ¬ 
βουλίου του Πανεπιστημίου Ιωαννίνων. 

Άρθρο 4. 

Διαδικασία εκτέλεσης του σκοπού. 

1. Αιτήσεις για τη χορήγηση υποτροφιών, δικαιούνται να υποβάλουν 
φοιτητές όλων των Σχολών του Πανεπιστημίου Ιωαννίνων. 

2. Για να τύχει φοιτητής υποτροφίας πρέπει να υποβάλει στην Επι¬ 
τροπή του άρθρου 3, τα απαραίτητα δικαιολογητικά, από τα οποία να 
προκύπτει ότι διακρίθηκε στις σπουδές του και έχει Ελληνοπρεπές ήθος. 

Τα δικαιολογητικά αυτά πρέπει να είναι τα κατωτέρω: 

α) Πιστοποιητικό της Σχολής που αποφοίτησε ότι διακρίθηκε στις 
σπουδές του και έχει ελληνοπρεπές ήθος. 

β) Πιστοποιητικό γέννησης. 

γ) Υπεύθυνη δήλωση ότι δεν παίρνει άλλη υποτροφία. 

δ) Πιστοποιητικό ποινικού μητρώου και. 

ε) Αντίγραφο πτυχίου με βαθμό τουλάχιστον «λίαν καλώς». 

Άρθρο 5. 

Επιλογή και ανακήρυξη υποτρόφων. 

Χορήγηση υποτροφιών. 

1. Το Πρυτανικό Συμβούλιο του Πανεπιστημίου Ιωαννίνων, μετά την 
έγκριση του προϋπολογισμού του κληροδοτήματος κάθε χρόνο, με σχε¬ 
τική προκήρυξή του, περίληψη της οποίας, δημοσιεύεται σε δύο εφημε¬ 
ρίδες των Ιωαννίνων και Αθηνών, τοιχοκολλείται στα Προεδρεία των 
φοιτητικών συλλόγων, καλεί τους ενδιαφερομένους να υποβάλουν τα 
σχετικά δικαιολογητικά, μέσα σε ορισμένα χρονικά περιθώρια. 

2. Η τελική επιλογή χωρίς διαγωνισμό από το Πρυτανικό Συμβούλιο 
του Πανεπιστημίου, το οποίο με πράξη του, που τοιχοκολλείται στο Πα¬ 
νεπιστήμιο Ιωαννίνων, ανακηρύσσει τους υποτρόφους. 

Περί της τοιχοκολλήσεως τηρείται πρακτικό. 

3. Εντός δέκα ημερών από της κατά την προηγούμενη παράγραφο 
τοιχοκόλλησης μπορούν οι ενδιαφερόμενοι να υποβάλουν ένσταση κατά 
της επιλογής, σύμφωνα με τις διατάξεις του άρθρου 33 του από 
18.8.41 κανονιστικού διατάγματος (ΦΕΚ 286/23.8.1941 τ. Α’). 

4. Το ποσό της υποτροφίας που πρέπει να είναι ικανοποιητικό, για 


την αντιμετώπιση των αναγκών διαβίωσης και συνέχισης των σπουδών 
του υποτρόφου και ο αριθμός των δικαιουμένων προτείνεται, ανάλογα 
με τα έσοδα του κληροδοτήματος, από την Επιτροπή του άρθρου 3 και 
σύμφωνα με τις διατάξεις των άρθρων 54 Α.Ν. 2039/39 και 28 του 
από 18.8.1941 σχετικού Καν. Δ/τος. Το ποσό αυτό κατατίθεται στο 
όνομα του υποτρόφου σε λογαριασμό Ταμιευτηρίου στην Εθνική Τρά¬ 
πεζα της Ελλάδος (Ε.Τ.Ε.) από όπου μπορεί να αποσύρει κάθε μήνα το 
1/12 αυτού, τηρουμένων κατά τα λοιπά των διατάξεων των άρθρων 
21, 23, 24, 25 και 27 του από 10.8.1941 Καν. Δ/τος. 

5. Η χορήγηση της υποτροφίας συνεχίζεται για κάθε υπόχρεο μέχρι 
να τελειώσει τις σπουδές του, εφόσον εξακολουθεί να πληροί τους όρους 
της συστατικής πράξης, του παρόντος οργανισμού, του Α.Ν. 2039/39 
και του από 18.8.1941 Καν. Δ/τος. 

Άρθρο 6. 

Οικονομική διαχείριση. 

1. Η οικονομική διαχείριση του Ιδρύματος περιλαμβάνει ετήσια πε¬ 
ρίοδο, η οποία αρχίζει από την 1η Ιανουάριου κάθε χρόνου και τελειώνει 
την 31η Δεκεμβρίου του ίδιου χρόνου. 

2. Η οικονομική διαχείριση του κληρ/τος ενεργείται βάσει προϋπο¬ 
λογισμών και απολογισμών εσόδων και εξόδων, που καταρτίζονται 
κάθε χρόνο από το Πρυτανικό Συμβούλιο του Πανεπιστημίου Ιωαννί¬ 
νων και υποβάλλονται για έγκριση σύμφωνα με τις διατάξεις του άρ¬ 
θρου 101 και 102 του Α.Ν. 2039/39 και του από 20.12.1939 σχετι¬ 
κού Δ/τος (ΦΕΚ 552/22.12.1939 τ. Ά). 

3. Στον προϋπολογισμό κάθε χρόνο πρέπει να αναγράφονται όλα τα 
από την περιουσία του κληροδοτήματος τακτικά ή έκτακτα έσοδα και 
τα, για τη διαχείριση και λειτουργία και εκπλήρωση του σκοπού αυτού, 
έξοδα. 

4. Όλες οι εισπράξεις και πληρωμές ενεργούνται μέσω των πιστωτι¬ 
κών ιδρυμάτων, που αναγράφονται στο άρθρο 73 του Α.Ν. 2039/39. 

Άρθρο 7. 

Βιβλία και στοιχεία. 

1. Από το κληροδότημα τηρούνται υποχρεωτικά τα παρακάτω βι¬ 
βλία και στοιχεία; 

α) Βιβλία λογιστικής παρακολούθησης, στο οποίο καταχωρούνται με 
χρονολογική σειρά όλα τα κατά τη διάρκεια της χρήσης έσοδα και 
έξοδα. 

β) Βιβλίο υπογραφών, στο οποίο καταχωρίζονται τα ονόματα των 
υποτρόφων η Σχολή που φοιτούν, ο χρόνος και το ποσό της υποτροφίας 
κάθε υποτρόφου και τα λοιπά στοιχεία, τα οποία ορίζονται από τις δια¬ 
τάξεις του άρθρου 34 του από 18.8.1941 Καν. Δ/τος. 

γ) Στελέχη αριθμημένων αποδείξεων εισπράξεως και ενταλμάτων 
πληρωμής θεωρημένων από πρόσωπο που ορίζεται από το Πρυτανικό 
Συμβούλιο. Ως βιβλία πρωτοκόλλου αλληλογραφίας και πρακτικών συ- 
νεδριάσεως, της διοίκησης του κεφαλαίου τούτου αυτοτελούς διαχείρι¬ 
σης, χρησιμοποιούνται τα αντίστοιχα βιβλία του Πανεπιστημίου Ιωαν- 
νϊνων. 

2. Εκτός από τα ανωτέρω βιβλία και στοιχεία το Πανεπιστήμιο Ιω¬ 
αννίνων μπορεί να αποφασίσει την τήρηση και άλλων βιβλίων και στοι¬ 
χείων, που κρίνονται απαραίτητα, για την παρακολούθηση τησ διαχείρι¬ 
σης της περιουσίας του κληροδοτήματος και της εκτέλεσης του σκοπού 
του. 

Άρθρο 8. 

Τροποποίηση Οργανισμού. 

0 Οργανισμός αυτός μπορεί να τροποποιηθεί ή να συμπληρωθεί με 
Π. Δ/γμα, σύμφωνα με τις διατάξεις των άρθρων 110 και 119 του 
Αστικού Κώδικα, και τις διατάξεις του άρθρου 98 του Α.Ν. 2039/39, 
μετά από πρόταση του Πρυτανικού Συμβουλίου του Πανεπιστημίπου 
Ιωαννίνων. 

Στον Υπουργό Εθνικής Παιδείας και Θρησκευμάτων και στον Ανα¬ 
πληρωτή Υπουργό Οικονομικών αναθέτουμε τη δημοσίευση και εκτέ¬ 
λεση του παρόντος Διατάγματος. 

Αθήνα, 21 Ιανουάριου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΟΙΚΟΝΟΜΙΚΟΝ ΕΘΝ ΠΑΙΔΕΙΑΣ & ΘΡΗΣΚ/ΤΟΝ 

ΓΕΩΡΓΙΟΣ ΠΕΤΣΟΣ ΑΙΜΤ. ΤΡΙΤΣΗΣ 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθμ. Φ. 800/5/99 - (2) 

Τροποποίηση και συμπλήρωση διατάξεων της νομοθεσίας για τα Μετο¬ 
χικά Ταμεία Στρατού και Ναυτικού. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΚΑΙ ΟΙΚΟΝΟΜΙΚΩΝ 
Έχοντας υπόψη: 

α. Τις διατάξεις του Α.Ν. 559/1937 «Περί τροποποιήσεως και αυ- 
μπληρώσεως διατάξεων τινων της νομοθεσίας περί Μετοχικού Ταμείου 
Στρατού» (ΦΕΚ 107), όπως ισχύει σήμερα. 

β. Τις διατάξεις του Ν. 994/1949 «Περί καταβολής προσθέτου 
προικός εις θυγατέρας μετόχων ή μερισματούχων Μ.Τ.Β.Ν. και «Περί 
τροποποιήσεως και συμπληρώσεως των περί Μ.Τ.Β.Ν. διατάξεων» 
(ΦΕΚ 136). 

γ. Τις διατάξεις του Ν.Δ. 3967/1959 «Περί τροποποιήσεως διατά¬ 
ξεων τινων της περί Μ.Τ.Β.Ν. νομοθεσίας» (ΦΕΚ 176). 

δ. Τις διατάξεις του άρθρου 64 του Ν. 1329/1983 «Εφαρμογή της 
συνταγματικής επιταγής της ισότητας ανδρών και γυναικών στον 
Αστικό Κώδικα κ.λπ. (ΦΕΚ 25). 

ε. Τη με αριθ. πρωτ. 027.2/7/Γ. 1564/ 5.11.87 κοινή απόφαση 
του Πρωθυπουργού και του Αντιπροέδρου της Κυβέρνησης και Υπουρ¬ 
γού ΕΘνικής Άμυνας για την ανάθεση αρμοδιοτήτων στους Υφυπουρ¬ 
γούς Εθνικής Άμυνας (ΦΕΚ 784 τ.Β’). 

στ. Τη με αριθ. πρωτ. 2389/ 23.2.87 κοινή απόφαση του Πρωθυ¬ 
πουργού και του Υπουργού Οικονομικών για την ανάθεση αρμοδιοτή¬ 
των στον Υφυπουργό Οικονομικών Σπ. Καλούδη (ΦΕΚ 13 τ.Β’). 

ζ. Τη αναγκαιότητα άμεσης εναρμόνισης της νομοθεσίας των Μετο¬ 
χικών Ταμείων Στρατού και Ναυτικού με τη συνταγματική επιταγή της 
ισότητας ανδρών και γυναικών. 

η. Σχετικές εισηγήσεις των Δ.Σ. των Μετοχικών Ταμείων Στρατού 
και Ναυτικού, αποφασίζουμε: 

Άρθρο 1. 

1. Το καταβαλλόμενο, σύμφωνα με το άρθρο 6 του Α.Ν. 559/1937, 
βοήθημα δικαιούνται και οι άγαμες θυγατέρες των μετόχων και μερι- 
σματούχων του Μετοχικού Ταμείου Στρατού με την συμπλήρωση του 
35ου έτους της ηλικίας τους, καθώς και οι άγαμες ανάπηρες θυγατέ¬ 
ρες, που έχουν ποσοστό αναπηρίας τουλάχιστο 67%, με τη συμπλή¬ 
ρωση του 25ου έτους της ηλικίας τους. 

2. Το καταβαλλόμενο, σύμφωνα με το άρθρο 3 του Ν. 994/1949, 
βοήθημα δικαιούνται και οι άγαμες θυγατέρες των μετόχων και μερι- 
σματούχων του Μετοχικού Ταμείου Ναυτικού, εφόσον πληρούν τις κατά 
περίπτωση προϋποθέσεις της προηγούμενης παραγράφου. 

3. Οι άγαμες θυγατέρες μετόχων και μερισματούχων των Μετοχι¬ 
κών Ταμείων Στρατού και Ναυτικού που έχουν κατά την έναρξη της 
ισχύος της απόφασης αυτής τις απαιτούμενες κατά περίπτωση προϋπο¬ 
θέσεις των προηγούμενων παραγράφων ικανοποιούνται σταδιακά, ανά¬ 
λογα με τις οικονομικές δυνατότητες του αρμόδιου Ταμείου, μετά από 
σχετική αίτηση, κατά σειρά προτεραιότητας που καθορίζεται από το 
Δ.Σ. ως εξής: 

α. Οι άγαμες ανάπηρες θυγατέρες προηγούνται των άγαμων θυγατέ¬ 
ρων. 

β. Οι μεγαλύτερες σε ηλικία προηγούνται των μικρότερων, 
γ. Οι άγαμες ανάπηρες θυγατέρες ίδιας ηλικίας κατατάσσονται ανά¬ 
λογα με το ποσοστό αναπηρίας, από το μεγαλύτερο προς το μικρότερο.· 
δ. Σε περίπτωση ίδιας ηλικίας ή ίσου ποσοστού αναπηρίας λαμβάνε- 
ται υπόψη η ημερομηνία της αίτησης. 

4. Τα Δ.Σ. των Ταμείων την 31η Δεκεμβρίου κάθε έτους κατατάσ¬ 
σουν σύμφωνα με την προηγούμενη παράγράφο, κατά σειρά προτεραιό¬ 
τητας τις αιτήσεις που έχουν υποβληθεί. Από τον πίνακα αυτό, με τη 
σειρά κατάταξης, ικανοποιούνται οι αιτήσεις κατά τη διάρκεια του επό¬ 
μενου έτους. Όσες αιτήσεις δεν ικανοποιηθούν στο επόμενο έτος κατα¬ 
τάσσονται και πάλι με τις αιτήσεις που θα υποβληθούν μέχρι την 31η 
Δεκεμβρίου του ίδιου έτους. 

5. Οι λεπτομέρειες εφαρμογής της προηγούμενης παραγράφου καθο¬ 
ρίζονται με απόφαση του Δ.Σ. κάθε Ταμείου. 

Άρθρο 2. 

1. Οι θυγατέρες μετόχων ή μερισματούχων του Μετοχικού Ταμείου 
Στρατού που παίρνουν το βοήθημα λόγω γάμου, δεν υποχρεούνται να το 
επιστρέψουν σε περίπτωση διαζυγίου. Ποσά που τυχόν έχουν επιστραφεί 
εξαιτίας διαζυγίου μέχρι την έναρξη της ισχύος της απόφασης αυτής 
αποδίδονται άτοκα στις δικαιούχους σε πέντε ισόποσες ετήσιες δόσεις 
μετά από σχετική αίτηση. 


2. Κρατήσεις που έγιναν από τα Μετοχικά Ταμεία Στρατού και Ναυ¬ 
τικού στους μετόχους ή μερισματούχους τους για την παροχή βοηθήμα¬ 
τος (προικοδότηση), μετά τη συμπλήρωση του 35ου έτους της ηλικίας 
των θυγατέρων τους δεν επιστρέφονται. 

Άρθρο 3. 

1. Το βοήθημα των παρ. 1 κάι 2 του άρθρου 1 της απόφασης αυτής 
υπολογίζεται με βάση το καταβαλλόμενο στο δικαιούχο μέρισμα κατά 
το χρόνο της συμπλήρωσης του προβλεπόμενου ορίου ηλικίας και της 
παρ. 3 του ίδιου άρθρου σε βάση το καταβαλλόμενο στο δικαιούχο μέρι¬ 
σμα κατά την ημερομηνία της αίτησης. 

2. Το ποσοστό αναπηρίας που απαιτείται για τη χορήγηση βοηθήμα¬ 
τος στις άγαμες ανάπηρες θυγατέρες των μετόχων ή μερισματούχων 
των Μετοχικών Ταμείων Στρατού και Ναυτικού με τη συμπλήρωση του 
25ου έτους της ηλικίας τους διαπιστώνεται με απόφαση της ΑΣΥΕ και 
ΑΝΥΕ αντίστοιχα. 

3. Για τις άγαμες ανάπηρες θυγατέρες με ποσοστό αναπηρίας τουλά¬ 
χιστον 67% κρατήσεις που δεν έχουν διενεργηθεί από τη γέννηση μέχρι 
τη συμπλήρωση του 25ου έτους της ηλικίας τους, καταβάλλονται σύμ¬ 
φωνα με τις διατάξεις της παρ. 13 του άρθρου 1 του Ν.Δ. 4198/1961 
(ΦΕΚ 168). 

■ 4. Η παρ. 2 του άρθρου 4 του Ν.Δ. 450/1947 (ΦΕΚ 237) καταρ- 
γείται από τότε που ίσχυσε. 

Άρθρο 4. 

1. Σε περίπτωση θανάτου μετόχου των Μετοχικών Ταμείων Στρα¬ 
τού και Ναυτικού, χωρίς τη θεμελίωση δικαιώματος για απόληψη μερί¬ 
σματος, οι κρατήσεις που έγιναν για βοήθημα τέκνων επιστρέφονται 
στους δικαιούχους άτοκα. 

2. Για τον υπολογισμό του επιστρεπτέου ποσού λαμβάνεται ως βάση 
η κράτηση και αντιστοιχεί στις αποδοχές του τελευταίου μήνα πολλα- 
πλασιαζόμενη επί τον αριθμό των μηνών που διενεργήθηκαν κρατήσεις. 

Άρθρο 5. 

Οι διατάξεις της απόφασης αυτής ισχύουν από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως 
και να κυρωθεί με νόμο. 

Αθήνα, 26 Ιανουάριου 1988 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΟΙΚΟΝΟΜΙΚΟΝ 

ΟΡΕΣΤΗΣ ΠΑΠΑΣΤΡΑΤΗΣ ΣΠ. ΚΑΛΟΥΔΗΣ 

- ♦ - 

Αριθ. 100975/2850 (3) 

Αύξηση εξόδων κηδείας των δημόσιων υπαλλήλων και στρατιωτι¬ 
κών. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ & ΥΓΕΙΑΣ ΠΡΟΝΟΙΑΣ 
& ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη τις διατάξεις: 

1. Του άρθρου 116 του Π.Δ. 611/77 «περί εξόδων κηδείας των σε 
ενέργεια δημοσίων υπαλλήλων και των μελών των οικογενειών τους». 

2. Την κοινή απόφαση 315434/3.12.55 περί εξόδων κηδείας των 
συνταξιούχων του δημοσίου. 

3. Τις διατάξεις των εδαφ. 1 και 2 του άρθρου 32 του Ν. 4464/65 
με τα οποία καθορίζεται ανώτατο όριο εξόδων κηδείας των δημόσιων 
υπαλλήλων και συνταξιούχων και παρέχεται εξουσιοδότηση για την αύ¬ 
ξηση τούτου με κοινή απόφαση των Υπουργών Οικονομικών και Υγείας 
Πρόνοιας. 

4. Τη 2389/13.2.87 (ΦΕΚ 81/Β) απόφαση των Πρωθυπουργού 
και Υπουργού Οικονομικών, αποφασίζουμε: 

Αυξάνουμε το ανώτατο όριο των εξόδων κηδείας που χορηγούνται 
στους δημόσιους υπαλλήλους που αποβιώνουν από 50.000 σε 
100.000 δρχ. 

Η ισχύς της απόφασης αυτής αρχίζει από την ημερομηνία δημοσίευ¬ 
σης της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 2 Δεκεμβρίου 1987 

οι ΥΠΟΥΡΓΟΙ 

Ο ΥΦΥΠ. ΟΙΚΟΝΟΜΙΚΟΝ ΥΓΕΙΑΣ, ΠΡΟΝΟΙΑΣ 8, ΚΟΙΝ. ΑΣΦΑΛΙΣΕΩΝ 

ΣΠ. ΚΑΛΟΥΔΗΣ Γ. ΦΛΩΡΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 236829 (4) 

Σύσταση Διοικητικού Τομέα Αλιείας και θέσης Ειδικού Γραμματέα στο 
Υπουργείο Γεωργίας. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ 

Έχοντας υπόψη: 

1. α) Τις διατάξεις του άρθρου 28 του Ν. 1558/1985 «Κυβέρνηση 
και Κυβερνητικά Οργανα» (ΦΕΚ Α 137/85). β) Τις διατάξεις του άρ¬ 
θρου 11 του Ν. 1586/1986 «Βαθμολογική διάρθρωση τών θέσεων του 
Δημοσίου, Νομικών Προσώπων Δημοσίου Δικαίου και των Οργανι¬ 
σμών Τοπικής Αυτοδιοίκησης και άλλες διατάξεις» (ΦΕΚ Α 37/86). γ) 
Τις διατάξεις του Π.Δ. 31/1988 «Σύσταση και αναδιάρθρωση υπηρε¬ 
σίας Αλιείας του Υπουργείου Γεωργίας» (ΦΕΚ Α 13/1988). δ) Τη 
2389/13.2.87 απόφαση των Πρωθυπουργού και Υπουργού Οικονομι¬ 
κών «ανάθεση αρμοδιοτήτων στο Υφυπουργό Οικονομικών» (ΦΕΚ 81/ 

2. Την ανάγκη για διασφάλιση της εύρυθμης λειτουργίας των υπηρε¬ 
σιών και της ταχείας προώθησης των θεμάτων του-Υπουργείου Γεωρ¬ 
γίας, αποφασίζουμε: 

1. Στο Υπουργείο Γεωργίας συγκροτείται Διοικητικός Τομέας 
Αλιείας που περιλαμβάνει τις ακόλουθες υπηρεσίες: 

α. Διεύθυνση Θαλάσσιας Αλιείας. 

β. Διεύθυνση Υδατοκαλλιεργειών και Εσωτερικών Υδάτων. 

2. Στο Υπουργείο Γεωργίας συνιστάσται μία (1) θέση Ειδικού Γραμ¬ 
ματέα, με βαθμό 2ο της κατηγορίας των ειδικών θέσεων. Ο Ειδικός 
Γραμματέας θα προΐσταται στον πιο πάνω τομέα. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 21 Ιανουάριου 1988 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠ. ΟΙΚΟΝΟΜΙΚΩΝ 

ΑΠ. ΚΑΚΛΑΜΑΝΗΣ ΣΠ. ΚΑΛΟΥΔΗΣ 


ΓΕΩΡΓΙΑΣ 

Γ. ΠΟΤΤΑΚΗΣ 


Αριθ. Δία/οικ. 2389 (5) 

Διατήρηση πρόσθετων τυπικών προσόντων διορισμού ή πρόσληψης προ¬ 
σωπικού διαφόρων κλάδων του Υπουργείου Υγείας, Πρόνοιας και 

Κοινωνικών Ασφαλίσεων. 

01 ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη τις διατάξεις: 

1. Του Π.Δ. 544/77 (άρθρο 99). 

2. Της ΔΙΠΓΙΠ/Φ.10.2/29.10.87 εγκυκλίου του Υπουργείου Προ¬ 
εδρίας της Κυβέρνησης. 

3. Του Ν. 1735/87 (ΦΕΚ 195/Α/87), (άρθρο 2 παρ. 2), αποφασί¬ 
ζουμε: 

Διατηρούμε για: 

1. Τους Ελεγκτές Γιατρούς με 3ετή θητεία ως πρόσθετο προσόν 
πρόσληψης τον τίτλο Ιατρικής Ειδικότητας ή υπερπενταετή προϋπηρε¬ 
σία ιατρού σε Ν.Π.Δ.Δ. Η Ν.Π.Ι.Δ., που θ’ αποδεικνύεται από βεβαί¬ 
ωση προϋπηρεσίας. 

2. Τους Ελεγκτές Οδοντιάτρους με 3ετή θητεία ως πρόσθετο προσόν 
πρόσληψης την υπερπενταετή άσκηση του Επαγγέλματος η οποία θ’ 
αποδεικνύεται από την απόφαση του Υπουργείου Υγείας, Πρόνοιας και 
Κοινωνικών Ασφαλίσεων, με την οποία, χορηγήθηκε η άδεια άσκησης 
του οδοντιατρικού επαγγέλματος. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 21 Ιανουάριου 1988 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΓΕΙΑΣ, ΠΡΟΝΟΙΑΣ & ΚΟΙΝ/ΚΩΝ ΑΣΦ/ΣΕΩΝ 

Α. ΚΑΚΛΑΜΑΝΗΣ ΓΙΑΝΝΗΣ ΦΛΩΡΟΣ 


Αριθ. ΟΙΚ. 2813 (6) 

Αντιστοιχία οργανικών μονάδων διαφορετικής ονομασίας Ιδρυμάτων 
Κοιν. Πρόνοιας, εποπτευομένων από το Υπ. Υγείας, Πρόνοιας και 
Κοιν. Ασφαλίσεων Διευθύνσεις, Τμήματα και αυτοτελή Γραφεία και 
καθορισμός Κλάδων, των οποίων οι υπάλληλοι κρίνονται για την 
κατάληψη θέσεων προϊσταμένων των μονάδων αυτών. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

ΚΑΙ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: α) Του άρθρου 9 παρ. 10 εδ. β' του Ν. 1586/1986. 
β) Του άρθρου 16 παρ. 8 του ίδιου Νόμου. 

2. Τη 1358/2.10.1987 απόφαση του Πρωθυπουργού και του 
Υπουργού Υγείας, Πρόνοιας και Κοιν. Ασφαλίσεων «Ανάθεση αρμοδιο¬ 
τήτων στους Υφυπουργούς Υγείας, Πρόνοιας και Κοιν. Ασφαλίσεων» 
(ΦΕΚ 535 τ.Β), αποφασίζουμε: 

1. Ορίζουμε την αντιστοιχία των οργανικών μονάδων διαφορετικής 
ονομασίας και ειδικότερα των Ιδρυμάτων Κοινωνικής Πρόνοιας που 
εποπτεύονται από το Υπουργείο Υγείας, Πρόνοιας και Κοιν. Ασφαλί¬ 
σεων και λειτουργούν σαν αυτοτελή Ν.Π.Δ.Δ., προς τις οργανικές μονά¬ 
δες που αναφέρονται στις παραγράφους 3 και 4 του άρθρου 9 του Ν. 
1586/1986 ως εξής: 

α. Των Κέντρων Παιδικής Μέριμνας επιπέδου Τμήματος, 
β. Των Κρατικών Παιδικών και Βρεφονηπιακών Σταθμών επιπέδου 
αυτοτελούς Γραφείου. 

2. Καθορίζουμε τους Κλάδους των οποίων οι υπάλληλοι θα κατα¬ 
λαμβάνουν θέσεις προϊσταμένων της προηγούμενης παραγράφου ως 
εξής: 

α. Στα Κέντρα Παιδικής Μέριμνας υπάλληλοι του Κλάδου ΠΕ Παι¬ 
δαγωγικής Δημοτικής ή του Κλάδου ΤΕ Παιδαγωγικού (Προσωρι¬ 
νός). 

β. Στους Κρατικούς Παιδικούς και Βρεφονηπιακούς Σταθμούς υπάλ¬ 
ληλοι του Κλάδου ΠΕ Παιδαγωγικής Νηπιαγωγών ή ΤΕ Βρεφονηπιο- 
κομίας ή ΤΕ Νηπιαγωγών (Προσωνικός) ή ΤΕ Βρεφοκόμων (προσωρι¬ 
νός). 

Η απόφαση αυτή να δημοσιευθεί στην Εφημερίδα της Κυβερνή-, 
σεως. 

Αθήνα, 3 Ιουνίου 1987 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦ. ΥΓΕΙΑΣ, ΠΡΟΝ/ΑΣ & ΚΟΙΝ. ΑΣΦ/ΣΕΩΝ 

ΑΠ. ΚΑΚΛΑΜΑΝΗΣ 


-4- Σ · ΑΚΡΙΤΑ 

Αριθ. Φ, 200/Γ2β/οικ. 279 (7) 

Τροποποίηση της Φ. 200/Γ2β/οικ. 6249/87 απόφασης «Καθορισμός 

προϋποθέσεων και διαδικασία χορήγησής άδειας ίδρυσης και άδειας 

λειτουργίας Παιδικής Εξοχής». 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του από 10.4.1930 Π. Δ/τος «περί Λαϊκών Θέρέ- 
τρων». 

2. Τις διατάξεις του Ν. 749/1948 άρθρο 8 «περί Παιδικών Εξοχών 
και Ειδικών Εστιών Σιτίσεως Παίδων», όπως τροποποιήθηκαν και συ¬ 
μπληρώθηκαν μεταγενέστερα». 

3. Τις διατάξεις του Π. Δ/τος από 24.6.1949 «περί οργανώσεως 
και λειτουργίας Παιδικών Εξοχών» όπως τροποποιήθηκαν και συμπλη¬ 
ρώθηκαν μεταγενέστερα. 

4. Τη Φ.200/Γ2β/οικ. 6249/12.2.1987 απόφαση «Καθορισμός 
προϋποθέσεων και διαδικασία χορήγησης άδειας ίδρυσης και άδειας λει¬ 
τουργίας παιδικής εξοχής» (ΦΕΚ 94/87 τ.Β’). 

5. Την απόφαση του Πρωθυπουργού και του Υπουργού Υγείας, Πρό¬ 
νοιας και Κοινωνικών Ασφαλίσεων, 1345/87 «Ανάθεση αρμοδιοτήτων 
στους Υφυπουργούς Υγείας, Πρόνοιας και Κοινωνικών Ασφαλίσεων» 
(ΦΕΚ 535/Β/87), αποφασίζουμε: 

1. Οι περιπτώσεις 1 και 5 του εδαφίου γ της παραγράφου 1 του άρ¬ 
θρου 2 της Φ. 200/Γ2β/οικ. 6249/12.2.1987 απόφασης, αντικαθί¬ 
σταται ως ακολούθως: 

«1. Που βρίσκεται σε απόσταση 1000 τουλάχιστον μέτρων από το 
όριο εγκεκριμένου σχεδίου πόλεως ή εγκεκριμένο οικισμό». 

Εξαιρούνται οι περιπτώσεις για τις οποίες έχει χορηγηθεί άδεια ιδρύ- 
σεως Παιδικής Εξοχής ή έχει κινηθεί, αποδεδειγμένα, η διαδικασία χο- 
ρήγησης άδειας ιδρύσεως Παιδικής Εξοχής, πριν από της 16.4.1975, 
σε χώρο που απέχει λιγότερο από 1000 μέτρα από το εγκεκριμένο σχέ¬ 
διο πόλεως ή εγκεκριμένους οικισμούς και έχουν ήδη ανεγερθεί οι απα- 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ραίτητες για τη λειτουργία της Παιδικής Εξοχής εγκαταστάσεις». 

2. «5. Έχει επιφάνεια όχι μικρότερη από δέκα (10) στρέμματα εις 
τρόπον ώστε σε καμμία περίπτωση ο αριθμός των κατασκηνωτών να 
υπερβαίνει τους δέκα πέντε (15) για κάθε στρέμμα. 

3. Η περίπτωση 5 του εδαφίου δ’ της παραγράφου 6 του άρθρου 2 
της αυτής παραπάνω απόφαση αντικαθίσταται ως εξής: 

«5. Αποχωρητηρίων υδραυλικού τύπου ενός (1) τουλάχιστον για 
κάθε δέκα (10) κατασκηνωτές ή μέλη του προσωπικού, με δάπεδα λεία 
και από αδιαπότιστο υλικό και τοίχοι του να είναι καλυμμένοι από πλα¬ 
κίδια εφιαλωμένα». 

Άρθρο 2. 

1. Η περίπτωση 2 του εδαφίου γ’ της παραγράφου 1 του άρθρου 4 
αντικαθίσταται ως εξής: 

«2. Ενός (1) Επιμελητή για κάθε εξήντα (60) κατασκηνωτές, απο¬ 
φοίτου Β’ Τάξεως Λυκείου ή της 4ης τάξεως παλαιού τύπου Γυμνα¬ 
σίου». 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 14 Ιανουάριου 1988 

Η ΥΦΥΠΟΥΡΓΟΣ 

Σ. ΑΚΡΙΤΑ 
-♦- 

Αριθ. Ε5/348 (8) 

Πρακτική άσκηση σπουδαστών Τ.Ε.Ι. στο επάγγελμα. ' 

ΟΙ ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 
ΚΑΙ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 12 του Ν. 1351/83 «εισαγωγή σπουδα¬ 
στών στη Τριτοβάθμια Εκπαίδευση και άλλες διατάξεις». 

2. Τις διατάξεις του Π.Δ. 174/85 (ΦΕΚ 59/τ.Α’/29.3.85) 
«Άσκηση στο επάγγελμα των σπουδαστών των Τ.Ε.Ι.». 

3. Την ανάγκη της εκπαίδευσης και πρακτικής άσκησης των σπου¬ 
δαστών της Τριτοβάθμιας Τεχνολογικής Εκπαίδευσης προκειμένου ν’ 
αποκτήσουν την απαιτούμενη επαγγελματική εμπειρία. 

4. Την Ε5/1258/86 (ΦΕΚ 133/τ.Β'/27.3.86 και ΦΕΚ 456/ 
τ.Β'/17.7.86) κοινή απόφαση περί «ορισμού αποζημίωσης των ασκού¬ 
μενων σπουδαστών Τ.Ε.Ι. στο Δημόσιο Τομέα». 

5. Την Ε5/1303/86 (ΦΕΚ 168/τ.Β'/16.4.86) κοινή απόφαση 
των Υπουργών Εθνικής Παιδείας και Θρησκευμάτων και Υγείας, Πρό¬ 
νοιας και Κοινωνικών Ασφαλίσεων περί την «Ασφάλιση σπουδαστών 
Τ.Ε.Ι. κατά τη διάρκεια της πρακτικής τους άσκησης». 

6. Τη δυνατότητα των υπηρεσιών του Π.Ι.Κ.Π.Α. ν’ ασκήσουν σπου¬ 
δαστές Τ.Ε.Ι. (σχετικό έγγραφο ΜΠ/2769/3.11.1987). 

7. Την από 24.9.87, Η/5822 (ΦΕΚ 528/τ.Β'/25.9.87) κοινή 
απόφαση του Πρωθυπουργού και Υπουργού Παιδείας «περί ανάθεσης 
αρμοδιοτήτων στους Υφυπουργούς Παιδείας». 

8. Την αρ. 1345/87 κοινή απόφαση του Πρωθυπουργού και του 
Υπουργού Υγείας, Πρόνοιας και Κοιν. Ασφαλίσεων, αποφασίζουμε: 

1. Καθορίζουμε σε πενήντα (50) τον αριθμό των σπουδαστών των 
Σχολών Επαγγελματών Υγείας και Πρόνοιας των Τ.Ε.Ι. που θα πραγ¬ 
ματοποιούν κάθε χρόνο την άσκηση στο επάγγελμα σε Υπηρεσίες του 
ΠΙΚΠΑ που έχουν εγκριθεί ως Κέντρα Πρακτικής Άσκησης των σπου¬ 
δαστών των Σχολών αυτών. 

Για τον καθορισμό του αριθμού των σπουδαστών των πιό πάνω Σχο¬ 
λών κατά τμήμα Εκπαίδευσης, Κέντρου, Πρακτικής Άσκησης και 
χρόνο έναρξης της άσκησης στο επάγγελμα εφαρμόζονται τα ισχύοντα. 

2. Οι. αποζημιώσεις και οι ασφαλιστικές εισφορές των ασκούμενων 
σπουδαστών καταβάλλονται απ’ τον προϋπολογισμό του Π.Ι.Κ.Π.Α. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 21 Ιανουάριου 1988 

ΟΙ ΥΦΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦ/ΣΕΩΝ ΕΘΝΙΚΗΣ ΠΑΙΔΕΙΑΣ & ΘΡΗΣΚ/ΤΩΝ 

Σ. ΑΚΡΙΤΑ I. ΚΩΝΣΤΑΝΤΙΝΙΔΗΣ 

Αριθ. 1451 * (9) 

Αποζημίωση Προέδρου και Μελών Δ.Σ. του Ο.Π.Α.Π. 

Η ΥΠΟΥΡΓΟΣ ΠΟΛΙΤΙΣΜΟΥ 

Σύμφωνα με: 

1. Τις διατάξεις: 

α) Του Α.Ν. 397/68 «περί επανασυστάσεως της Γ.Γ.Α. των αρμο¬ 
διοτήτων αυτής». 

β) Του Ν. 1558/85 «Κυβέρνηση και Κυβερνητικά Όργανα». 

γ) Του Ν. 3865/58 «περί τροποποιήσεως και συμπληρώσεως της 


περί Εξωσχολικού Αθλητισμού Νομοθεσίας όπως συμπληρώθηκε μετα¬ 
γενέστερα». 

δ) Του Ν. 1646/86 «Μέτρα πρόληψης και καταστολής της βίας 
στους αθλητικούς χώρους και άλλες διατάξεις». 

ε) Του Β.Δ. 20/29.12.58 «περί συστάσεως Οργανισμού Προγνω¬ 
στικών Αγώνων Ποδοσφαίρου όπως τροποποιήθηκε και συμπληρώθηκε 
μεταγενέστερα. 

2α. Την 25084/14.10.86 απόφαση «Διορισμός Διοικητικού Συμ¬ 
βουλίου του Ο.Π.Α.Π.». 

β) Την Υ50/31.7.85 «κοινή απόφαση του Πρωθυπουργού και της 
Υπουργού Πολιτισμού εκχώρηση αρμοδιοτήτων στους Υφυπουργούς 
Πολιτιστμού», αποφασίζουμε: 

Ορίζεται μηνιαία αποζημίωση για τον Πρόεδρο του Ο.Π.Α.Π. εκατό 
χιλιάδες (100.000) δρχ. και για τον Αντιπρόεδρο και τα μέλη είκοσι πέ¬ 
ντε χιλιάδες (25.000) δρχ. 

Η απόφαση αυτή να δημοσιευθεί στην Εφημερίδα της Κυβερνήσεως 
οπότε αρχίζει η ισχύς της και καταργείται κάθε προηγούμενη. 

Αθήνα, 20 Ιανουάριου 1988 

Ο ΥΦΥΠΟΥΡΓΟΣ 

ΣΗΦΗΣ ΒΑΛΥΡΑΚΗΣ 
-♦- 

Αριθ. 54100 (10) 

Συμπλήρωση της 45618/82 κοινής απόφασης των Υπουργών Μετα¬ 
φορών και Επικοινωνιών και Δημόσιας Τάξης. 

ΟΙ ΥΠΟΥΡΓΟΙ 
ΔΗΜΟΣΙΑΣ ΤΑΞΗΣ 
ΚΑΙ ΜΕΤΑΦΟΡΩΝ & ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 108 του Κ.Ο.Κ., που κυρώθηκε με το Ν. 
614/1977, όπως συμπληρώθηκαν με την 10/19.1.1988 πράξη 
Υπουργικού Συμβουλίου (άρθρο 5) (ΦΕΚ/Α/11). 

2. Την απόφαση 45618/1982 (ΦΕΚ/Β/1072) των Υπουργών Συ¬ 
γκοινωνιών και Δημόσιας Τάξης, όπως τροποποιήθηκε και συμπληρώ¬ 
θηκε με τις αποφάσεις των ίδιων Υπουργών 28712/1983 (ΦΕΚ/ 
Β/6/ 83,1938/123/1984 (ΦΕΚ/Β/814/84) και Σ/71142/1985 
(ΦΕΚ/Β/736/85), αποφασίζουμε: 

1. Την ένταξη στο Σύστημα Ελέγχου Συμπεριφοράς Οδηγών και των 
παραβάσεων των διατάξεων των περιπτώσεων (η) και (θ) της παραγρά¬ 
φου 8 του άρθρου 5 του δια του Ν. 614/77 κυρωθέντος Κώδικα Οδι¬ 
κής Κυκλοφορίας, όπως τροποποιήθηκαν με την 10/19.1.88 πράξη 
Υπουργικού Συμβουλίου (ΦΕΚ/Α/11). 

Για κάθε παράβαση από τις παραπάνω, που χαρακτηρίζονται με τον 
κωδικό Β-3, ο παραβάτης οδηγός χρεώνεται στη μερίδα του δύο (2) 
σημεία (βαθμούς). 

Για τον τρόπο βεβαίωσης και τη διαδικασία χρέωσης ισχύουν τα ορι¬ 
ζόμενα στην απόφαση 45618/82, όπως τροποποιήθηκε και ισχύει. 

2. Για τις παραβάσεις της προηγούμενης παραγράφου δύναται πα¬ 
ράλληλα να επιβάλλονται και οι διοικητικές κυρώσεις των διατάξεων 
της παραγράφου 2 του άρθρου 103 του Κώδικα Οδικής Κυκλοφορίας," 
,όπως αντικαταστάθηκε με το Ν. 894/1979, που προβλέπουν την αφαί¬ 
ρεση των στοιχείων κυκλοφορίας του αυτοκινήτου επί είκοσι (20) ημέ- 
ρες ’ 

Η απόφαση αυτή θ’ αρχίσει να ισχύει από 1.2.1988. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 25 Ιανουάριου 1988 

ΟΙ ΥΠΟΥΡΓΟΙ 

ΔΗΜΟΣΙΑΣ ΤΑΞΗΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΑΝΤΩΝΗΣ ΔΡΟΣΟΓΙΑΝΝΗΣ ΚΩΣΤΑΣ ΜΠΑΝΤΟΥΒΑΣ 

- * - 

Αριθ. Α2/3008/140 (11) 

Καθορισμός αριθμού βυτιοφόρων αυτοκινήτων ιδιωτικής χρήσης που 

πρέπει να διαθέτουν οι εταιρείες εμπορίας πετρελαιοειδών και ρύθ¬ 
μιση σχετικών θεμάτων. 

ΟΙ ΥΠΟΥΡΓΟΙ 

ΒΙΟΜΗΧΑΝΙΑΣ, ΕΝΕΡΓΕΙΑΣ & ΤΕΧΝΟΛΟΓΙΑΣ 
ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τη διάταξη τηςπερ. δ’τήςπαρ. 3 του άρθρου 15 του Ν. 1571/85 
«Ρύθμιση θεμάτων πετρελαϊκής πολιτικής και εμπορίας πετρελαιοειδών 
και άλλες διατάξεις» (ΦΕΚ 192/τ.Α’/14.11.85). 

2. Την αριθμ. 25/22.1.88 έκθεση αντιγραφειοκρατικής επεξεργα¬ 
σίας, αποφασίζουμε: 

1. Αντικαθιστούμε την περίπτωση 4.1 της παραγράφου 4 της από¬ 
φασής μας Α2/27930/1378/19.8.87 (ΦΕΚ 460/Β/24.8.87), ως 
εξής: 


ΠΙΝΑΚΑΣ ΔΙΑΤΑΞΕΩΝ ΚΟΚ ΠΟΤ ΠΡΟΒΛΕΠΟΥΝ ΕΠΙΒΟΛΗ 
ΠΡΟΣΤΙΜΟΥ ΚΑΙ ΚΑΘΟΡΙΣΜΟΣ ΤΟΥ ΑΝΤΙΣΤΟΙΧΟΥ ΥΨΟΥΣ 

ΑΥΤΟΥ 


«4.1. Για παραλαβές από εγκαταστάσεις ΔΙΘΕ και Καλοχωρίου της 
Θεσσαλονίκης: 

α) Για εταιρείες που παραλαμβάνουν μέχρι και 2% του συνολικού 
όγκου παραλαβών 

2 βυτιοφόρα. 

β) Για εταιρείες που παραλαμβάνουν μέχρι και 5% του συνολικού 
όγκου παραλαβών: 

3 βυτιοφόρα. '' 

γ) Για εταιρείες που παραλαμβάνουν μέχρι και 10% του συνολικού 
όγκου παραλαβών: 

4 βυτιοφόρα. 

δ) Για εταιρείες που παραλαμβάνουν μέχρι και 15% του συνολιού 
όγκου παραλαβών 

6 βυτιοφόρα. 

ε) Για εταιρείες που παραλαμβάνουν άνω του 15% του συνολικού 
όγκου παραλαβών: 

8 βυτιοφόρα». 


2. Αντικαθιστούμε την παράγραφο 5 της απόφασής μιας Α2/ 
27930/1378/19.8.87 (ΦΕΚ 460/Β/24.8.87) ως εξής: 

«5. Για την εφαρμογή, σε εξαμηνιαία βάση, των παραπάνω (παρά¬ 
γραφος 4), σαν συνολικός όργκος παραλαβών, λαμβάνεται αυτός του 
προηγούμενου δωδεκαμήνου. 

Οι αριθμοί κυκλοφορίας των βυτιοφόρων αυτοκινήτων ιδιωτικής 
χρήσης, που επιτρέπεται, σύμφωνα με τα παραπάνω, να εισέλθουν στις 
εγκαταστάσεις κρατικών διυλιστηρίων, θα δίνονται κάθε εξάμηνο, από 
τις ενδιαφερόμενες εταιρείες, σε κατάσταση». 

Η απόφαση αυτή ισχύει από την ημερομηνία δημοσίευσής της στην 
Εφημερίδα της Κυβερνήσεως. 


Αθήνα, 22 Ιανουάριου 1988 


Α/Α Περίληψη παράβασης χαι 

(1) στοιχεία διάταξης ΚΟΚ 

που την προβλέπει 
( 2 ) 


Διάταξη ΚΟΚ που χρηματικό ποσό 
προβλέπει επι- προστίμου 

βολή προστίμου (4) 

(3) 


1 . 


2 . 


3. 


Παραβίαση διαγραμμίσεων 
οδών(άρθρο 5 παρ. 1-10) 


Οδηγοί που κυκλοφορούν 
οδικά οχήματα τα οποία εκπέ¬ 
μπουν καυσαέρια ή προκαλούν 
θορύ-βους πάνω από τα επιτρε¬ 
πόμενα όρια ή οδηγούν μοτοσυ- 
κλέττες ή μοτοποδήλατα για 
επίδειξη ικανότητας ή τέλεση 
αυτοσχέδιων αγώνων (άρθρο 
15 παρ. 1 και 2 ως το άρθρο 
αυτό αντικαταστάθηκε με το 
άρθρο 5 του Ν. 894/79). 
Περιοριστικά μέτρα κυκλοφο¬ 
ρίας για την ανακούφιση την 
ομαλή και ασφαλή διεξαγωγή 
της Οδικής Κυκλοφορίας κ.λπ. 
(παρ. 5 του άρθρου 52 του Ν. 
614/1977, όπως αυτό αντι- 
χαταοτάθηκε με το άρθρο 8 του 
Ν. 1350/1983). 


Αρθρο 5 παρ. 11 όπως αντι- 
καταοτάθηχε με το εδαφ. δ 
της παρ. 1 του άρθρου 5 του 
ΚΕΦ. Γ της αρ. 10/1988 
Π.Τ.Σ. 

Αρθρο 15 παρ. 4 όπως αυτή 
αντικαταστάθηκε με το άρ¬ 
θρο 5 του Ν. 894/1979 και 
στη συνέχεια αντικαταστά- 
θηχε με την παρ. 2 του άρ¬ 
θρου 5 του ΚΕΦ. Γ της 
αριθμ. 10/1988 Π.Τ.Σ. 


Άρθρο 52, παραγρ. 5, όπως 
αυτό αντικαταστάθηκε με το 
άρθρο 8 του Ν. 1350/1983, 
και όπως το τελευταίο εδάφιο 
της παρ. 5 αντικαταστάθηκε 
με το εδάφ. ε της παρ. 1 του 
άρθρου 5 του ΚΕΦ. Γ της 
αριθμ. 10/ 1988 Π.Τ.Σ. 


9.200 

δ ΡΧ· 

τουλάχιστο 


27.600 δρχ. 
τουλάχιστο 


23.000 δρχ. 
τουλάχιστο 


ΟΙ ΥΠΟΥΡΓΟΙ 

ΒΙΟΜΗΧ., ΕΝΕΡΓ. & ΤΕΧΝ/ΓΙΑΣ ΜΕΤΑΦΟΡΩΝ & ΕΠΙΚΟΙΝΩΝΙΩΝ 

ΑΝ. ΠΕΠΟΝΗΣ Κ. ΜΠΑΝΤΟΥΒΑΣ 

-♦- 


Αριθ. 3111/63 (12) 

Συμπλήρωση της 42505/842/23.12.87 απόφασης «Καθορισμός 
χρηματικών ποσών προστίμων Κώδικα Οδικής Κυκλοφορίας 
Κ.Ο.Κ.». 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 


Η με αριθμό (4) παράβαση του πίνακα της αριθμ. 42505/842/ 
1987 απόφασής μας καταργείται. 

Η ισχύς της απόφασης αυτής αρχίζει από 1.2.1988. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. Γ 1 

Αθήνα, 25 Ιανουάριου 1988 

Ο ΥΠΟΥΡΓΟΣ 

ΚΩΣΤΑΣ ΜΠΑΝΤΟΥΒΑΣ 
- 4 - 


1. Τις διατάξεις της παραγράφου 4 του άρθρου 104 του δια του Ν. 
614/1977 Κυρωθέντος Κώδικα Οδικής Κυκλοφορίας όπως αυτή προ¬ 
στέθηκε με το άρθρο 11 του Ν. 894/1979 «περί τροποποιήσεως διατά¬ 
ξεων τινων του δια του Ν. 614/1977 Κυρωθέντος Κώδικα Οδικής Κυ¬ 
κλοφορίας» και όπως αυτή στη συνέχεια αντικαταστάθηκε με το άρθρο 9 
του Ν. 1350/1983 «υποχρεωτικός τεχνικός έλεγχος των οδικών οχη¬ 
μάτων και άλλες διατάξεις». 

2. Το άρθρο 5 της 10/19.1.1988 Πράξης Υπουργικού Συμβουλίου 
«Ρυθμίσεις για τη βελτίωση «Ρυθμίσεις για ·φτ) βελτίωση της ποιότητας 
ζωής στο Λεκανοπέδιο Αττικής» (ΦΕΚ 11/Α/88). 

. 3- Τη 42505/842/23.12.87 απόφαση του Υπουργού Μεταφορών 
και Επικοινωνιών, σχετικά με «καθορισμό χρηματικών ποσών προστί¬ 
μων Κώδικα Οδικής Κυκλοφορίας», αποφασίζουμε: 

Συμπληρώνουμε τη 42505/842/23.12.1987 απόφασή μας και 
καθορίζουμε τα χρηματικά ποσά των προστίμων του, με το Ν. 614/77 
Κυρωθέντος, Κώδικα Οδικής Κυκλοφορίας και της αριθμ. 10/ 
19.1.1988 πράξης Υπουργικού Συμβουλίου, με βάση τις διατάξεις της 
παρ. 4 του άρθρου 104 αυτού, όπως η παράγραφος αυτή προστέθηκε με 
το άρθρο 11 του Ν. 894/1979 και στη συνέχεια αντικαταστάθηκε με 
το άρθρο 9 του Ν. 1350/1983, όπως φαίνεται στον παρακάτω πίνακα: 


Αριθ. 2622/104 (13) 

Καθιέρωση μηνιαίας κάρτας απεριόριστων διαδρομών στις γραμμές του 

ΟΑΣΘ. ’ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του ΝΔ 3721/57 «περί συστάσεως Οργανισμών 
Αστικών Συγκοινωνιών Θεσσαλονίκης, (ΟΑΣΘ)», όπως τροποποιήθηκε 
με το ΝΔ 716/70 και το Ν. 866/79. 

2. Την απόφαση του Πρωθυπουργού αριθ. Υ/1373/7.10.87 «Κα¬ 
θορισμός αρμοδιοτήτων του αναπληρωτή Υπουργού Μεταφορών και 
Επικοινωνιών Βασίλη Σαραντίτη» (ΦΕΚ 538/Β/9.10.87). 

3. Το αριθ. ΔΣ/22608/28.5.86 έγγραφο της Νομαρχίας Θεσσαλο¬ 
νίκης και το πρακτικό 7/11.4.86 του Εποπτικού Συμβουλίου του 
ΟΑΣΘ. 

4. Τα 2282/27.3.87, 4777/2.7.87 και 8057/2.12.87 έγγραφα 
του ΟΑΣΘ. 

5. Την 911/23.12.87 απόφαση της Επιτροπής Τιμών και Εισοδη¬ 
μάτων, αποφασίζουμε: 

1. Εγκρίνουμε την καθιέρωση από 15 Μαρτίου 1988 χρονικής κάρ- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


τας μηνιαίας διάρκειας απεριόριστων διαδρομών στις γραμμές της πε¬ 
ριοχής εκμετάλλευσης του ΟΑΣΘ. 

2. Ορίζουμε τις τιμές διάθεσης των μηνιαίων καρτών απεριόριστων 
διαδρομών σε 1000, 1400 και 1900 δραχμές, έτσι ώστε να καλύπτο¬ 
νται όλες οι περιπτώσεις μετακινήσεων. 

Η κάρτα των 1000 δραχμών θα ισχύει σε ολόκληρη την αστική πε¬ 
ριοχή Θεσσαλονίκης, όπου το εισιτήριο είναι σήμερα 30 δραχμές. 

Η κάρτα των 1400 δραχμών θα ισχύει σε ολόκληρη την περιοχή που 
ισχύει η κάρτα των 1000 δραχμών και επί πλέον σε όλες τις περιαστικές 
περιοχές όπου το σημερινό κόμιστρο δεν ξεπερνά τις 40 δραχμές. 

Η κάρτα των 1900 δραχμών θα ισχύσει σε όλες τις διαδρομές του 
ΟΑΣΘ. 

3. Ο τύπος, τα γενικά χαρακτηριστικά καθώς και οι λεπτομέρειες 
εφαρμογής της παραπάνω απόφασης θα καθοριστούν με απόφαση του 
Διοικητικού Συμβουλίου του ΟΑΣΘ. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 22 Ιανουάριου 1988 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΒΑΣΙΛΗΣ ΣΑΡΑΝΤΙΤΗΣ 
-+- 

Αριθ. 3527/1/88 (14) 

Επιβολή τέλους χρήσης λιμένα υπέρ του Λιμενικού Ταμείου ΕΡΜΙΟΝΙ- 

ΔΑΣ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ & ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις της παραγράφου 2 του άρθρου 1 του Ν.Δ. 3878/ 
1958 «περί επιβολής τέλους χρήσεως λιμένος προς εκτέλεσιν λιμενικών 
έργων» (ΦΕΚ 181Α/1958). 

2. Τις διατάξεις του Π.Δ. 649/1977 «περί μεταφοράς στο Υπουρ¬ 
γείο Δημοσίων Έργων των αρμοδιοτήτων του Υπουργείου Εμπορικής 
Ναυτιλίας, περί εκτελέσεως έργων εις τους λιμένας εν γένει και μεταφο¬ 
ράς εις το Υπουργείο Εμπορικής Ναυτιλίας των αρμοδιοτήτων του 
Υπουργείου Δημοσίων Έργων περί εποπτείας οργανώσεως και λειτουρ¬ 
γίας των Λιμενικών Ταμείων» (ΦΕΚ 212Α/1977). 


3. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα» (ΦΕΚ 137Α/26.7.85). 

4. Την 04/1987 πράξη της Λιμενικής Επιτροπής του Λιμενικού Τα¬ 
μείου ΕΡΜΙΟΝΙΔΑΣ και την 0-3546/24.9.87 απόφαση της Νομαρ¬ 
χίας ΑΡΓΟΛΙΔΑΣ με την οποία εγκρίνεται η πράξη της Λιμενικής Επι- 

4. Την 04/1987 πράξη της Λιμενικής Επιτροπής του Λιμενικού Τα¬ 
μείου ΕΡΜΙΟΝΙΔΑΣ και την 0-3546/24.9.87 απόφαση της Νομαρ¬ 
χίας ΑΡΓΟΛΙΔΑΣ με την οποία εγκρίνεται η πράξη της Λιμενικής Επι¬ 
τροπής. 

5. Την αρ. Υ 1362Α/87 απόφαση του Πρωθυπουργού, για ανάθεση 
αρμοδιοτήτων στον Αναπληρωτή Υπουργό Οικονομικών, αποφασί¬ 
ζουμε: 

1. Την επιβολή για λογαριασμό του Λιμενικού ΤαμείουΈΡΜΙΟΝΙ- 
ΔΑΣ του τέλους χρήσης λιμένα το οποίο προβλέπεται από το Ν.Δ. 
3878/1958 και συνίσταται στην προσαύξηση της τιμής των εισιτηρίων 
των επιβατών που επιβιβάζονται σε θαλάσσια μεταφορικά μέσα από τα 
λιμάνια της περιοχής του Λιμενικού Ταμείου. 

2. Το παραπάνω τέλος χρήσης λιμένα θα εισπράττεται για λογιαρια- 
σμό του Λιμενικού Ταμείου ΕΡΜΙΟΝΙΔΑΣ μέχρι τις 31.12.2010 και 
τα έσοδα από αυτό θα χρησιμοποιηθούν για: α) Την ανακατασκευή του 
παραλιακού δρόμου Νότιας Πλευράς της Ερμιόνης (ΜΑΝΔΡΑΚΙΑ), β) 
Συντήρηση και επισκευή του Λιμενοβραχίονα, γ) Ανακατασκευή υπάρ- 
χοντος Λιμενικού δικτύου φωτισμού Ερμιονίδας, Κοιλάδας και Πορτο- 
χελίου, δ) Εκβάθυνση του λιμένα Ερμιόνης, και ε) Κατασκευή Λιμενο¬ 
βραχίονα. - 

3. Σε περίπτωση έκδοσης εισιτηρίων με επιστροφή, το μισό του κατά 
τα ανωτέρω εισπραττόμενου τέλους χρήσης, θα αποδίδεται στο Λιμε¬ 
νικό Ταμείο της περιοχής, από την οποία γίνεται η επιβίβαση για επι¬ 
στροφή, εφόσον έχει υποβληθεί υπέρ αυτού τέλος χρήσης. 

4. Η απόφαση αυτή ισχύει από τη δημοσίευσή της στην Εφημερίδα 
της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Πειραιάς, 18 Ιανουάριου 1988 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

Γ. ΠΕΤΣΟΣ ΕΥΑΓΓΕΛΟΣ ΓΙΑΝΝΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




